Krišna (upė)

Krišna (, , marath.,  – „tamsioji“) – viena ilgiausių Indijos upių. Prasideda Vakarų Ghatų kalnuose netoli Mahabalešvare (Maharaštra), ~1300 m aukštyje. Teka į rytus kirsdama visą Dekano plokščiakalnį. Rytuose giliu tarpekliu kerta Rytų Ghatus. Įteka į Bengalijos įlanką prie Hamasaladyvio Andhra Pradeše. Sudaro deltą, kuri yra vienas derlingiausių Indijos regionų. Krišna teka pro Maharaštros, Karnatakos, Telanganos ir Andhra Pradešo valstijas.

Didžiausi intakai: Kojna, Ghataprabha, Tungabhadra (dešinieji), Bhyma, Musi (kairieji).

Vaga vietomis slenkstėta. Krišna patvinsta vasarinių liūčių metu. Vanduo gausiai naudojamas drėkinimui, įrengta keletas užtvankų (Nagardžun Sagaro hidroelektrinė ir kt.). Žemupyje pakrantės kanalu sujungta su Godavare. Krišnos žemupys laivuojamas.


Pagrindiniai miestai prie Krišnos: Sangli, Vidžajavada.

Upės slėnyje V a. pr. m. e. – VII m. e. amžiuje klestėjo budizmas.

 Šaltiniai 

Kategorija:Indijos upės